(16d 8) .i. biuu sa oc irbáig dar far cenn si fri maccidóndu

(12c 29) .i. ni ar formut frib si asbiur sa in so ar ro pad maith lim sa labrad ilbelre dúib si

(14d 26) .i. is i persin crist d\*a\*gníusa sin

(12c 9) .i. ó do\*m\*anicc foirbthetu ní denim gnímu macthi act rísam nem bimmi æcni *et* bimmi foirbthi uili

(21c 19) .i. is oc precept soscéli attó

(21a 8) .i. is hed in so no guidimm .i. co nducaid etargne ṅdǽ *et* con a roib temel inna tol domunde tarrosc for nanme

(14c 18) .i. hore no\*ndob\*molor sa *et* nom\*móidim indib

(9b 4) .i. amal nonda frecṅdirccsa

(5b 28) .i. is inse ṅduit nitú no\*d\*nail acht is hé no\*t\*ail

(10d 23) .i. mad ar lóg pridcha sa .i. ar me tiuth *et* mo thoschith ní\*m\*bia fochricc dar hési mo precepte

(14d 17) .i. co ní arim se peccad lib si uili ɫ. aratart sa fortacht dúib si ar nap trom fuirib for nóinur

(12c 36) .i. cote mo thorbe se dúib mad amne labrar

(6c 9) .i. ni hed no\*t\*beir í nem cia ba loingthech

(12c 32) Acht nammáa iss amlid is torbe són co etercerta a nasbera *et* conrucca i nætarcne cáich

(6c 7) .i. léic uáit inna biada mílsi *et* tomil inna hí siu dommeil do chenél ar náp hé som conéit dét so

(29d 19) .i. na ba thoirsech cia beo sa hi carcair

(27a 24) .i. nachib mided .i. nachib berar i smachtu rechta fetarlicce i nna ndig *et* a mbiad i nna llíthu *et* a ssapati act bad foirbthe far niress

(9a 14) .i. bed adthramli .i. gaibid comarbus for nathar *et* intamlid a béssu

(23d 10) .i. no\*b\*carad

(15a 18) .i. dogníthe a nasbered moysi ɫ. doárbas *gloria* oc tindnacul *legis*

(10d 36) .i. co no\*s\*berinn dochum hirisse

(14c 23) .i. co beid .i. co mbed a ndede sin i -m labrad sa .i. gáu *et* fír .i. combad sain a nasberin o bélib *et* a ní immeradin ó chridiu

(12a 22) .i. ní nád ṁbed arse di chorp act atá de

(10b 27) .i. a fius sin immurgu ba maith són act ní bed uall and atá són and tra *et* ní béo de

(10c 21) .i. ba torad saithir dúun in chrud so ce dumelmis cech tuari *et* ce dugnemmis a ndugniat ar céli act ní bad nertad na mbraithre *et* frescsiu fogchricce as móo

(9c 20) .i. cid atobaich cen dílgud cech ancridi dognethe frib *et* ní bethe fria acre

(14a 8) .i. ní ba cuit adíll cucuib si acht ainfa lib ar nidad foirbthi si, it foirbthi immurgu *macidonii*

(23b 7) .i. hore am essamin se precepte as mo chuimriug is lia de creitfess

(19b 6) .i. ro pridchad dúib céssad crist amal adcethe ɫ. forócrad dúib amal bid fíadib no crochthe

(28d 16) .i. cách ro\*t\*chechladar oc precept

(18a 14) .i. asririu sa mo chumang dar far cenn

(28c 2) .i. ni riat na dánu diadi ar a nindeb domunde

(14c 2a) .i. gigeste si dia linn ara fulsam ar fochidi

(30b 4) .i. a nno ngeiss cách imm a chomalnad

(11a 24) .i. ni gessam ni níi bes chotarsne di ar nícc

(17d 27) .i. a ni tra as chotarsne fri hícc ni etar cia gessir

(26b 6) .i. ro comalnisid si an ro pridchissem ni dúib

(31c 7) .i. ar na érbarthar o chretsit ni\*n\*tá airli ar mban

(2c 4) .i. cain ro nóibad abracham tri hiris in tree ǽm didiu fa nacc

(18c 6) .i. is machthad limm a threte dorérachtid máam firinne *et* sosceli .i. is uaignid ni rubtar gáitha for comairli is dían dorreractid maám ind soscéli

(5b 11) .i. cair insí ameit friscomartatar co ndositis huili *a fide christi? non;* do nertad iude tra in so les som